
	РЕСПУБЛИКА МОЛДОВА
РАЙОН ШТЕФАН ВОДЭ
ГОРОДСКОЙ СОВЕТ

ШТЕФАН ВОДЭ


DECIZIE nr. 6/1
din 14 iulie 2010

Cu privire la selectarea 

şi aprobarea pentru implementare a propunerii 
de subproiect finanţat din Grantul acordat de 

Guvernul Japoniei prin intermediul FISM
Întru realizarea Planului strategic de dezvoltare social-economică a oraşului Ştefan Vodă, aprobat prin decizia Consiliului orăşănesc nr. 17/2 din 04.11.2004 şi reactualizat prin decizia Consiliului orăşenesc nr. 3/4 din 19.03.2010, 
în scopul participării or. Ştefan Vodă în cadrul concursului de subproiecte anunţat de Fondul de Investiţii Sociale din Moldova (FISM) în vederea selectării comunităţilor potenţial beneficiare de investiţii din Grantul acordat de Guvernul Japoniei pentru regiunea post-conflict, ce are ca scop participarea cetăţenească la propria recuperare şi dezvoltare prin renovarea infrastructurii sociale şi social-economice a comunităţilor,
în conformitate cu ierarhizarea problemelor identificate de către focus-grupurile din oraşul Ştefan Vodă,
în temeiul art. 14 alin. (1) din Legea nr. 436-XVI din 28 decembrie 2006 privind administraţia publică locală, Consiliul orăşenesc Ştefan Vodă DECIDE: 
1. Se selectează şi se aprobă pentru implementare propunerea de subproiect „Schimbarea ferestrelor şi pavarea trotuarelor la Grădiniţa de copii „Licurici”” finanţat din Grantul acordat de Guvernul Japoniei pentru regiunea post-conflict prin intermediul Fondului de Investiţii Sociale din Moldova (FISM).
2. Primăria oraşului va întreprinde acţiunile necesare pentru prezentarea la FISM a formularului propunerii de subproiect selectate şi aprobate pentru implementare.
3. Controlul asupra executării prezentei decizii se pune în sarcina dlui Moloman Sergiu, viceprimarul oraşului.

4. Prezenta decizie se aduce la cunoştinţă:

Fondului de Investiţii Sociale din Moldova;

Oficiului teritorial Căuşeni al Cancelariei de Stat;

Prin afişare în locurile publice.

               Preşedintele şedinţei                                                Ion Ţurcan                                        
    Contrasemnează:

     Secretarul Consiliului orăşănesc                                     Galina Deriughin

